Document ID: 32000R2808

Kommissionens forordning (EF) nr. 2808/2000
af 21. december 2000
om åbning af EF-toldkontingenter for 2001 for får, geder, fårekød og gedekød henhørende under KN-kode 0104 10 30, 0104 10 80, 0104 20 10, 0104 20 90 og 0204 og om undtagelse fra forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi(1), senest ændret ved forordning (EF) nr. 2435/98(2), særlig artikel 8,
under henvisning til Rådets forordning (EF) nr. 3492/93 af 13. december 1993 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Polen på den anden side(3), særlig artikel 1,
under henvisning til Rådets forordning (EF) nr. 1349/2000 af 19. juni 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland(4), ændret ved forordning (EF) nr. 2677/2000(5), særlig artikel 1, stk. 3,
under henvisning til Rådets forordning (EF) nr. 1727/2000 af 31. juli 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Ungarn(6), særlig artikel 1, stk. 3,
under henvisning til Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces, samt om ændring af forordning (EF) nr. 2820/98 og ophævelse af forordning (EF) nr. 1763/1999 og forordning (EF) nr. 6/2000(7), ændret ved forordning (EF) nr. 2563/2000(8),
under henvisning til Rådets forordning (EF) nr. 2290/2000 af 9. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Bulgarien(9), særlig artikel 1, stk. 3,
under henvisning til Rådets forordning (EF) nr. 2433/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Tjekkiske Republik(10), særlig artikel 1, stk. 3,
under henvisning til Rådets forordning (EF) nr. 2434/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Den Slovakiske Republik(11), særlig artikel 1, stk. 3,
under henvisning til Rådets forordning (EF) nr. 2435/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Rumænien(12), særlig artikel 1, stk. 3,
under henvisning til Rådets forordning (EF) nr. 2341/2000 af 17. oktober 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Letland(13), særlig artikel 1, stk. 3,
under henvisning til Rådets forordning (EF) nr. 2766/2000 af 14. december 2000 om visse indrømmelser i form af EF-toldkontingenter for visse landbrugsprodukter og om tilpasning, som en selvsændig overgangsforanstaltning, af visse indrømmelser på landbrugsområdet, der er fastsat i Europaaftalen med Litauen(14), særlig artikel 1, stk. 3, og
ud fra følgende betragtninger:
(1) I bilag A(b) i forordning (EF) nr. 1349/2000, (EF) nr. 1727/2000, (EF) nr. 2290/2000, (EF) nr. 2433/2000, (EF) nr. 2434/2000, (EF) nr. 2435/2000, (EF) nr. 2341/2000 og (EF) nr. 2766/2000 er det fastlagt, hvilke mængder af en række landbrugsprodukter, undergivet toldkontingenter, lofter eller referencemængder, der kan indføres toldfrit fra den 1. juli 2000.
(2) Toldkontingenterne for 2001 skal åbnes af Kommissionen og forvaltes efter bestemmelserne i Kommissionens forordning (EF) nr. 1439/95(15), senest ændret ved forordning (EF) nr. 2534/2000(16).
(3) Det er nødvendigt at fastsætte en slagtekropsækvivalent for at sikre, at toldkontingenterne anvendes effektivt. Nogle toldkontingenter åbner desuden mulighed for at vælge mellem indførsel af levende dyr og indførsel af kød. En omregningskoefficient er derfor nødvendig.
(4) Da indførslerne forvaltes på grundlag af kalenderår, er de forudsete mængder for 2001 lig med summen af halvdelen af mængden for perioden fra 1. juli 2000 til 30. juni 2001 og halvdelen af mængden for perioden fra 1. juli 2001 til 30. juni 2002.
(5) Det er derfor nødvendigt at vedtage nærværende kommissionsforordning om EF-toldkontingenter for 2001 for får, geder, fårekød og gedekød henhørende under KN-kode 0104 10 30, 0104 10 80, 0104 20 10, 0104 20 90 og 0204 og om undtagelse fra forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89(17), senest ændret ved forordning (EF) nr. 1589/96(18), for så vidt angår indførsel og udførsel af fåre- og gedekød.
(6) Ifølge artikel 1 i forordning (EF) nr. 2007/2000 kan produkter med oprindelse i Albanien, Bosnien-Hercegovina, Kroatien, Den Tidligere Jugoslaviske Republik Makedonien og Forbundsrepublikken Jugoslavien indføres til EF uden kvantitative restriktioner. Der må derfor også tages hensyn til disse indrømmelser.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -
UDSTEDT FØLGENDE FORORDNING:
Artikel 1
Ved denne forordning åbnes EF-toldkontingenter for fåre- og gedekød, ligesom der fastsættes visse undtagelser fra forordning (EF) nr. 1439/95 for perioden 1. januar til 31. december 2001.
Artikel 2
Ved indførsel til EF af får, geder, fårekød og gedekød henhørende under KN-kode 0104 10 30, 0104 10 80, 0104 20 90 og 0204 med oprindelse i de i bilagene anførte lande, og ved indførsel af levende, racerene avlsgeder henhørende under KN-kode 0104 20 10 med oprindelse i Polen suspenderes eller nedsættes tolden i perioderne for de i denne forordning fastsatte toldkontingenter til de niveauer og inden for de mængder, der fastsættes i forbindelse hermed.
Artikel 3
1. De mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel af produkter med oprindelse i specifikke leverandørlande, suspenderes i perioden fra 1. januar til 31. december 2001, er fastsat i del 1 i bilaget.
2. De mængder levende dyr og kød, udtrykt i slagtekropsækvivalent, henhørende under KN-kode 0104 10 30, 0104 10 80, 0104 20 90 og 0204 og endvidere ved indførsel fra Polen under KN-kode 0104 20 10, for hvilke den told, der gælder for indførsel af produkter med oprindelse i specifikke leverandørlande nedsættes til 0 % for perioden fra 1. januar til 31. december 2001, er fastsat i del 2 i bilaget.
3. De mængder levende dyr, udtrykt i levende vægt, henhørende under KN-kode 0104 10 30, 0104 10 80 og 0104 20 90, for hvilke den værditold, der gælder for indførsel, nedsættes til 10 % i perioden fra 1. januar til 31. december 2001, er fastsat i del 3 i bilaget.
4. De mængder kød, udtrykt i slagtekropsækvivalent, henhørende under KN-kode 0204, for hvilke den told, der gælder for indførsel, suspenderes i perioden fra 1. januar til 31. december 2001, er fastsat i del 4 i bilaget.
Artikel 4
1. De toldkontingenter, der er fastsat i artikel 3, stk. 1 og 2, forvaltes efter bestemmelserne i afsnit II A i forordning (EF) nr. 1439/95.
2. De toldkontingenter, der er fastsat i artikel 3, stk. 3 og 4, forvaltes efter bestemmelserne i afsnit II B i forordning (EF) nr. 1439/95.
Artikel 5
1. Ved den i artikel 3 omhandlede "slagtekropsækvivalent" forstås vægten af ikke-udbenet kød, der frembydes som sådant, og vægten af udbenet kød, der ved hjælp af en koefficient omregnes til ikke-udbenet vægt. I den forbindelse svarer 55 kg udbenet fåre- eller gedekød, bortset fra kød af kid, til 100 kg ikke-udbenet fåre- eller gedekød, bortset fra kød af kid, og 60 kg udbenet kød af lam eller kid svarer til 100 kg ikke-udbenet kød af lam eller kid.
2. Når der i associeringsaftalerne mellem EF og nogle leverandørlande er åbnet mulighed for indførsel i form af levende dyr eller kød, svarer 100 kg levende dyr til 47 kg kød.
Artikel 6
Som en undtagelse fra forordning (EF) nr. 1439/95 finder afsnit II A tilsvarende anvendelse på indførsel fra Polen af produkter henhørende under KN-kode 0104 20 10.
Artikel 7
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar til den 31. december 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 21. december 2000.

Labels: 3
17
15
6